CELEX: 62013CN0481
Language: mt
Date: 2013-09-09 00:00:00
Title: Kawża C-481/13: Talba għal deċiżjoni preliminari mressqa mill-Oberlandesgericht Bamberg (il-Ġermanja) fid- 9 ta’ Settembru 2013 — proċeduri kriminali kontra Mohammad Ferooz Qurbani

30.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/4
            
         Talba għal deċiżjoni preliminari mressqa mill-Oberlandesgericht Bamberg (il-Ġermanja) fid-9 ta’ Settembru 2013 — proċeduri kriminali kontra Mohammad Ferooz Qurbani
   (Kawża C-481/13)
   2013/C 352/05
   Lingwa tal-kawża: il-Ġermaniż
   
      Qorti tar-rinviju
   
   Oberlandesgericht Bamberg
   
      Parti fil-kawża prinċipali
   
   Mohammad Ferooz Qurbani
   
      Domandi preliminari
   
   
               (1)
            
            
               L-eżenzjoni personali tal-pieni stabbilita fl-Artikolu 31 tal-Konvenzjoni dwar l-istatus tar-refuġjati (il-Konvenzjoni ta’ Genève, iktar ’il quddiem il-“KG”), tinkludi wkoll, lil hinn mill-kliem tagħha, il-falsifikazzjoni tad-dokumenti li tkun seħħet permezz tal-preżentazzjoni ta’ passaport falz lil uffiċjal tal-pulizija, fid-dħul bl-ajru fir-Repubblika Federali tal-Ġermanja, meta l-passaport falz ma huwiex fil-fatt neċessarju għall-applikazzjoni tal-ażil f’dan l-Istat?
            
         
               (2)
            
            
               Ir-rikors għas-servizzi ta’ kuntrabandisti jeskludi l-invokazzjoni tal-Artikolu 31 tal-KG?
            
         
               (3)
            
            
               Il-kundizzjoni ta’ applikazzjoni tal-Artikolu 31 tal-KG, li tikkonsisti fl-oriġini “
                     diretta
                  ” tal-persuna kkonċernata minn territorju fejn il-ħajja jew il-libertà tagħha kienu mhedda, għandha tiġi interpretata fis-sens li din il-kundizzjoni hija wkoll sodisfatta meta l-persuna kkonċernata tkun l-ewwel nett daħlet fi Stat Membru ieħor tal-Unjoni Ewropea (f’dan il-każ, il-Ġreċja) minn fejn tali persuna ssoktat bil-vjaġġ tagħha lejn Stat Membru ieħor (f’dan il-każ, ir-Repubblika Federali tal-Ġermanja) li fih hija titlob l-ażil?